gl gl gl en gl ar lt gl gl it gl gl gl en so gl gl en gl gl gl gl gl gl gl gl gl gl gl gl gl en gl it de gl gl
O CONCELLO DE CERVO RENOVA A CUBERTA DO LOCAL SOCIAL DE RIOCOBO - NOVAS | Cervo
Esta actuación pretende ser un incentivo para que novas iniciativas emprendedoras se podan establecer nesta instalación
O orzamento da actuación supera os 48.000 euros, que proceden na súa totalidade do remanente municipal, “froito dunha xestión rigorosa das contas públicas”
O Concello de Cervo está a renovar a cuberta do local social de Riocobo.
O alcalde, Alfonso Villares, a tenente alcalde, Dolores García Caramés, e o concelleiro de Turismo, David Rodríguez, achegáronse ata a zona xunto para reunirse co pedáneo de Riocobo, Antonio Gallego, e  proporcionarlle a información sobre o avance das obras que xa están en marcha.
O proxecto contempla a substitución da cuberta existente do Club Social de Riocobo, así como a colocación dun canelón perimetral e as baixantes necesarias para a correcta evacuación e funcionamento do mesmo.
O orzamento desta execución elévase ata os 48.350 euros, que estarán financiados na súa totalidade polo remanente das arcas municipais, “froito da xestión rigorosa que se está a facer das contas públicas”.
O rexedor, Alfonso Villares, salientou que “coa renovación da cuberta desta instalación estamos a acondicionar un local, cedido pola asociación de veciños de Riocobo, que ten como fin promover o establecemento de futuras iniciativas emprendedoras”.
Esta actuación -engadiu- vai en consonancia coa liña do noso equipo de goberno de rehabilitar espazos para promover que os emprendedores locais “podan materializar as súas iniciativas a un custo reducido, como xa fixemos satisfactoriamente cos negocios establecidos nestes últimos anos no Conxunto Histórico e Artístico de Sargadelos”.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!